**Kodály-módszer a Kodály-koncepció alapján - hagyomány és megújulás**

**30 órás akkreditált pedagógus-továbbképzés a Zeneakadémia Kodály Intézetének szervezésében**

A tanfolyamra iskolai ének-zene tanárokat, alsó tagozaton ének-zenét tanítókat, szolfézs- és zeneelmélet-tanárokat, valamint iskolai kórusokat vezető karnagyokat várunk.

*A továbbképzés az Emberi Erőforrások Minisztériumának támogatásával, a “Mindennapos Éneklés” folytatásaként létrejövő „Módszertani Továbbképzés” program keretében valósul meg.*   
  
Tekintettel arra, hogy a továbbképzésen bemutatjuk a Zeneakadémia fejlesztésében elkészült új digitális applikációkat, a *Kodály HUB* digitális tudásközpontot és a *Megérint a zene* applikációt, elsősorban olyan tanárok jelentkezését várjuk, akik rendelkeznek legalább alapszintű digitális kompetenciákkal is. A résztvevők a hozzanak magukkal laptopot és/vagy tabletet az előre kiküldött időpontokban!

A tanfolyam címe:   
**Kodály-módszer a Kodály-koncepció alapján - hagyomány és megújulás**  
(30 órás akkreditált pedagógus-továbbképzési program, alapítási engedélyszám: 9/66/2018.)

A tanfolyam három nagyvárosban, Miskolcon, Kőszegen és Szegeden kerül megrendezésre ugyanazzal a programmal.

A tanfolyam ideje:   
**KŐSZEG: 2021. október 8-10. (péntek-szombat-vasárnap), naponta 9:00-18:00 szünetekkel.**

**Jelentkezési határidő 2021. szeptember 30.**

A tanfolyam helye: Árpád-házi Szent Margit Óvoda, Általános Iskola, Gimnázium és Kollégium

Kőszeg, Várkör 34.

A tanfolyam oktatói:

**Szakmai vezető:** Dr. habil. Nemes László Norbert, a Zeneakadémia kecskeméti Kodály Intézetének igazgatója

**A tanfolyamon tanító tanárok:**Barabás Edina, Buda Sára, Demel Eszter, Farnadi Tamara, Garamszegi Valéria, Gráf Zsuzsanna, Gyombolai Bálint, Körtvési Katalin, Mózes Tamara, Nemes László Norbert, Rozmán Lajos, Tóth Réka

**A továbbképzés célja:**

A továbbképzés célja, hogy magas szintű elméleti és gyakorlati képzést nyújtson. A résztvevő ismerje meg a Kodály Zoltán nevével fémjelzett zenepedagógiai gyakorlat alapelveit, filozófiai hátterét. Váljon képessé ezen gyakorlat újszerű alkalmazására, mely igazodik korunk lehetőségeihez és kihívásaihoz.

**A képzéshez kapcsolódó beszámoló követelményrendszere:**

A továbbképzés anyagához kapcsolódó tanári portfólió készítése saját iskolai tanítási gyakorlatához kapcsolódóan (pedagógiai repertoár, kreatív módszerek alkalmazása, az új digitális technikák használata az órai gyakorlatban), melynek terjedelme max. 5 oldal.

**A portfólió beadásának határideje:** a kurzus befejezését követő 2 héten belül.

Az értékelés szempontjai: a portfólió tükrözze a továbbképzés során megismert, elsajátított új, kreatív gyakorlatok, módszerek alkalmazását, valamint a kodályi elvek megvalósulását.

Amennyiben a résztvevő valamelyik részfeladatot nem teljesíti, a képzés elvégzését igazoló tanúsítvány nem adható ki.

A tanúsítvány megszerzésének további feltétele a továbbképzés 90%-án való részvétel (A 30 tanítási órából legfeljebb 3 tanítási órát - azaz 2 óra 15 percet - lehet hiányozni).

**Jelentkezés:**

A minisztériumi támogatásnak köszönhetően a részvétel ingyenes.

Az eddigi gyakorlattól eltérően sajnos idén nem tudunk szállást és ebédet biztosítani.

A továbbképzés maximális létszáma: 30 fő

Mivel a jelentkezők egy modul folyamán csoportbontásban lesznek, kérjük a jelentkezési lapon bejelölni, 1. és 2. választásként, hogy munkakörüknek megfelelően melyik csoportban szeretnének részt venni az alábbiak közül:

* Alsó tagozatos módszertan
* Felső tagozatos módszertan
* Középiskolai módszertan
* Kórus módszertan
* Jazz-kórus módszertan

Igyekezni fogunk mindenkit az első helyen jelölt csoportba beosztani, azonban az, hogy melyik csoport indul, csak a jelentkezések lezárultával látjuk. Az egyes csoportok minimális létszáma 10 fő.

A kitöltött, aláírt jelentkezési lapot kérjük beszkennelve a **kodaly.tovabbkepzes@zeneakademia.hu** email címre Tóth Réka főszervezőnek elküldeni.

Postai úton nem fogadunk el jelentkezést.

Visszajelzések a korábbi tanfolyamokról:

“Újszerű módszerek, ötletek, modern információk. Modern technika, laptop, kivetítő, sok új ötlet, melyből sokat tudok használni a mindennapokban.”

“Az mozgásos énektanítás, a módszertani foglalkozások, a hangképzés módszertana, ill. az applikáció bemutatása volt számomra a leghasznosabb.”

“Számos továbbképzésen vettem már részt 18 éves pedagógusi pályafutásom alatt. Minden ilyen alkalommal tanulok, tapasztalok valamit, ami a munkámat könnyíti, segíti, hozzáad valami pluszt. Hol többet kapok ebből, hol kevesebbet. Szerencsésnek tartom magam, hogy az Önök szervezésében részt vehettem ezen a számomra kivételes képzésen, ahol nem csak szakmailag, hanem emberileg is sokat kaphattam. Látni Önöket, hogy mennyire jól szervezetten, milyen összhangban dolgoztak az előadók, lelkiismeretesen, maximális felkészüléssel, egymásra építve az előadásokat, minden alkalommal magával ragadott. Igazi élmény volt így tanulni Önöktől.”